stanford-oval/wikipedia huggingface dataset:
Jens Jørgen Thorsen

| Jens Jørgen Thorsen> Henkilötiedot |
| --- | --- |
Syntynyt: 2. helmikuuta 1932
Kuollut: 15. marraskuuta 2000 (68 vuotta)
Ammatti:  elokuvaohjaaja, taidemaalari
Ohjaaja
Tunnetuimmat ohjaukset:  Hiljaiseloa Clichyssä (1970)
Aiheesta muualla
IMDb
Elonet
Jens Jørgen Thorsen (2. helmikuuta 1932 – 15. marraskuuta 2000) oli tanskalainen elokuvaohjaaja ja taidemaalari. Hän käsikirjoitti ja ohjasi vuonna 1970 kohua herättäneen elokuvan Hiljaiseloa Clichyssä.
Aiheesta muualla

Det Danske Filminstitut (tanskaksi)
Jääkiekon SM-liigakausi 2000–2001

| --- | --- |
Järjestyksessä:  26.
Joukkueita:  13
Runkosarja
Runkosarja alkoi:  14. syyskuuta 2000
Runkosarja päättyi:  18. maaliskuuta 2001
Voittaja:  Jokerit
Pistepörssin voittaja:   Petri Varis (Jokerit)
Paras pelaaja:   Tony Virta (TPS)
Pudotuspelit
Päiväys:  23. maaliskuuta – 14. huhtikuuta
Mestari:  TPS
Hopeaa:  Tappara
Pronssia:  Tampereen Ilves
Paras pelaaja:   Jussi Tarvainen (Tappara) 
Pistepörssin voittaja:   Aleksandr Barkov (Tappara)
 
Alempi sarjataso:  Mestis
 ← 1999–2000 2001–2002 → 
Kausi 2000–2001 oli jääkiekon SM-liigan 26. kausi, ja ensimmäinen 13 joukkueen suljettuna sarjana. Liigakarsinnat palautettiin keväällä 2009. Mestaruuden voitti kolmatta kertaa peräkkäin Turun Palloseura. Hopealle tuli Tampereen Tappara ja Tampereen Ilves voitti pronssia. Jokerit voitti runkosarjan 77 pisteellä, toiseksi tuli vain pisteen erolla TPS. Runkosarjan pistepörssin voitti Jokereiden Petri Varis tehopisteillä 27+43=70. Kauden puolivälierissä, perjantaina 23.3.2001, HIFK ja Ilves pelasivat jääkiekon SM-liigan siihen mennessä kaikkien aikojen pisimmän ottelun. Ilveksen Jani Nikko iski kiekon maaliin 4. jatkoerässä lopputulokseksi Ilvekselle 0-1. Maalin syntyaika oli 124:41. Ennätys rikottiin vajaat 14 vuotta myöhemmin 15. maaliskuuta 2015, jolloin samat joukkueet Ilves ja HIFK pelasivat pudotuspelien ensimmäistä kierrosta. Sen ottelun ratkaisi HIFK:n Mika Partanen niin ikään neljännessä jatkoerässä pelikellon näyttäessä aikaa 134:14.
Runkosarja

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
| Jokerit | 56 | 35 | 7 | 14 | 184 | 128 | +56 | 77 |
| TPS | 56 | 36 | 4 | 16 | 186 | 115 | +71 | 76 |
| Tappara | 56 | 32 | 5 | 19 | 166 | 134 | +32 | 69 |
| HIFK | 56 | 26 | 7 | 23 | 173 | 171 | +2 | 59 |
| Ilves | 56 | 24 | 11 | 21 | 147 | 146 | +1 | 59 |
| Lukko | 56 | 21 | 14 | 21 | 146 | 146 | 0 | 56 |
| Pelicans | 56 | 22 | 11 | 23 | 170 | 164 | +6 | 55 |
| Kärpät | 56 | 23 | 8 | 25 | 165 | 178 | -13 | 54 |
| Blues | 56 | 22 | 8 | 26 | 154 | 152 | +2 | 52 |
| SaiPa | 56 | 24 | 3 | 29 | 152 | 154 | -2 | 51 |
| HPK | 56 | 22 | 7 | 27 | 161 | 180 | -19 | 51 |
| JYP | 56 | 15 | 9 | 32 | 136 | 185 | -49 | 39 |
| Ässät | 56 | 11 | 8 | 37 | 141 | 228 | -87 | 30 |
Runkosarja > Runkosarjan pistepörssi

| # | Pelaaja | Joukkue | Ottelut | Maalit | Syötöt | Pisteet |
| --- | --- | --- | --- | --- | --- | --- |
| 1. |  Petri Varis | Jokerit | 56 | 27 | 43 | 70 |
| 2. |  Jaroslav Bednar | HIFK | 56 | 32 | 28 | 60 |
| 3. |  Tony Virta | TPS | 56 | 27 | 33 | 60 |
| 4. |  Vladimir Machulda | SaiPa | 55 | 29 | 28 | 57 |
| 5. |  Kimmo Rintanen | TPS | 49 | 23 | 33 | 56 |
| 6. |  Jukka Hentunen | Jokerit | 56 | 27 | 28 | 55 |
| 7. |  Jussi Tarvainen | Tappara | 56 | 23 | 32 | 55 |
| 8. |  Tommi Turunen | Pelicans | 55 | 21 | 34 | 55 |
| 9. |  Petr Ton | JYP | 56 | 21 | 31 | 52 |
| 10. |  Pavel Rosa | HPK | 54 | 25 | 26 | 51 |
Pudotuspelit > Pronssiottelu

| Ilves - Kärpät |
| --- | --- | --- | --- |
| 6.4. | Ilves | Kärpät | 2 - 0 |
Ilves voitti pronssia.
Pudotuspelit > Loppuottelut

| TPS - Tappara |
| --- | --- | --- | --- |
| 8.4. | TPS | Tappara | 4 - 3 |
| 10.4. | Tappara | TPS | 3 - 0 |
| 12.4. | TPS | Tappara | 2 - 1 |
| 14.4. | Tappara | TPS | 1 - 2 ja. |

TPS mestariksi voitoin 3 - 1.
Palkitut

| 0 | 1 | 2 | 3 |
| --- | --- | --- | --- |
| palkinto | ansio | voittaja | joukkue |
| Unto Wiitala -palkinto | paras erotuomari |  Markku Kruus | - |
| Pentti Isotalo -palkinto | paras linjatuomari |  Antti Hämäläinen | - |
| Kalevi Numminen -palkinto | paras valmentaja |  Hannu Jortikka | TPS |
| Jarmo Wasaman muistopalkinto | kauden tulokas |  Toni Dahlman | Ilves |
| Urpo Ylönen -palkinto | paras maalivahti |  Jussi Markkanen | Tappara |
| Raimo Kilpiö -palkinto | herrasmiespelaaja |  Kimmo Rintanen | TPS |
| Pekka Rautakallio -palkinto | paras puolustaja |  Jouni Loponen | TPS |
| Jari Kurri -palkinto | pudotuspelien paras pelaaja |  Jussi Tarvainen | Tappara |
| Aarne Honkavaara -palkinto | paras maalintekijä |  Jaroslav Bednar | HIFK |
| Veli-Pekka Ketola -palkinto | pistepörssin voittaja |  Petri Varis | Jokerit |
| Lasse Oksanen -palkinto | runkosarjan paras pelaaja |  Tony Virta | TPS |
| Harry Lindbladin muistopalkinto | runkosarjan voittaja | Jokerit | - |
| Kanada-malja | Suomen mestari | TPS | - |
| Mestarijoukkueen valmentajapalkinto | mestarijoukkueen valmentaja |  Hannu Jortikka | TPS |
Josh Green

| Josh Green |
| --- | --- |

Henkilötiedot
Syntynyt: 16. marraskuuta 1977 (ikä 46) Camrose, Alberta
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  98 kg
Pelinumero:  12
Pelaajaura
Pääsarjaura:  1998–2017
Seurat:  Fredericton Canadiens (AHL) Springfield Falcons (AHL) Los Angeles Kings (NHL) Lowell Lock Monsters (AHL) New York Islanders (NHL) Hamilton Bulldogs (AHL) Edmonton Oilers (NHL) New York Rangers (NHL) Washington Capitals (NHL) Calgary Flames (NHL) Manitoba Moose (AHL) Vancouver Canucks (NHL) Red Bull Salzburg EC (EBEL) Iowa Chops (AHL) Anaheim Ducks (NHL) Modo Hockey (Elitserien) Syracuse Crunch (AHL)  Oklahoma City Barons (AHL) Tappara (SML) KooKoo (SML)
NHL-varaus:  30. varaus, 1996 Los Angeles Kings
Joshua Green (s. 16. marraskuuta 1977 Camrose, Alberta, Kanada) on uransa jo lopettanut kanadalainen jääkiekkoilija, joka pystyi pelaamaan sekä vasempana laitahyökkääjänä että keskushyökkääjänä.
Ura

Green pelasi vuosina 1993–1997 WHL:ää Medicine Hat Tigersissa, Swift Current Broncosissa ja Portland Winterhawksissa. Kaudella 1997–1998 hän pelasi puolen kautta AHL:n Fredericton Canadiensissa. Seuraavalla kaudella Green pelasi AHL:ää Springfield Falconsissa ja NHL:ää Los Angeles Kingsissä. Kaudella 1999–2000 hän pelasi AHL:n Lowell Lock Monstersissa ja NHL:n New York Islandersissa.
Kaudella 2000–2001 Green pelasi AHL:ää Hamilton Bulldogsissa kahden runkosarjaottelun verran ja NHL:ää Edmonton Oilersissa kolmen pudotuspeliottelun verran. Seuraavan kauden hän vietti kokonaisuudessaan Oilersissa. Kaudella 2002–2003 Green pelasi 20 ottelua Oilersissa, neljä ottelua New York Rangersissä ja 21 ottelua Washington Capitalsissa. Seuraavalla kaudella hän pelasi AHL:ää Lowell Lock Monstersissa sekä NHL:ää Calgary Flamesissä ja New York Rangersissä. Työsulkukauden 2004–2005 Green vietti kokonaisuudessaan AHL:n Manitoba Moosessa. Seuraavalla kaudella hän pelasi AHL:ää Manitoba Moosessa ja NHL:ää Vancouver Canucksissa, jossa vietti koko kauden 2006–2007.
Kauden 2007–2008 Green edusti Itävallan pääsarjan Red Bull Salzburg EC:tä. Seuraavalla kaudella hän pelasi AHL:ää Iowa Chopsissa ja NHL:ää Anaheim Ducksissa. Kauden 2009–2010 Green edusti Elitserienin Modoa. Seuraavalla kaudella hän pelasi AHL:n Syracuse Crunchissa ja NHL:n Anaheim Ducksissa.
Kaudella 2011–2012 Green pelasi AHL:ää Oklahoma City Baronsissa ja NHL:ää Edmonton Oilersissa. Seuraavan kauden hän vietti kokonaisuudessaan AHL:n Oklahoma City Baronsissa ja toimi myös joukkueen kapteenina.
Kaudet 2013–2015 Green edusti Tapparaa ja kaudet 2015–2017 KooKoota.
Jarkko A. Immonen

| Jarkko Immonen |
| --- | --- |

Henkilötiedot
Syntynyt: 18. tammikuuta 1984 (ikä 40) Kouvola, Suomi
Kansalaisuus:   Suomi
Jääkiekkoilija
Lempinimi:  Jake
Pelipaikka:  keskushyökkääjä
Maila:  vasen
Pituus:  182 cm
Paino:  90 kg
Pelaajaura
Pääsarjaura:  2004–2018
Seurat:  Blues (SML) SaiPa (SML) Pelicans (SML) Sport (SML) KooKoo (SML) HKm Zvolen (Tipsport extraliga) ESV Kaufbeuren (DEL2)
NHL-varaus:  101. varaus, 2002 Dallas Stars
Jarkko Antero Immonen (s. 18. tammikuuta 1984 Kouvola) on suomalainen uransa lopettanut jääkiekkoilija. Hän oli pelipaikaltaan keskushyökkääjä. Immonen oli pelityyliltään kahden suunnan hyökkääjä ja hän pelasi useimmiten kärkiketjuissa.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Suomi 2004 | jääkiekko |  |
Immonen pelasi alle 18-vuotiaiden MM-kilpailuissa vuonna 2002 ja pronssia voittaneessa alle 20-vuotiaiden MM-kilpailuissa vuonna 2004. Suomen maajoukkueessa hän oli mukana vuosien 2007 ja 2008 MM-joukkueen ensimmäisellä leiriviikolla.
Muuta

Media lisää ajoittain Immosen nimeen hänen toisesta etunimestään Anterosta lyhennetyn A:n, jotta hänet erotettaisiin NHL:ssäkin pelanneesta maailmanmestari ja olympiamitalisti Jarkko Immosesta.
Jens Kampmann

| Jens Kampmann> Tanskan vero- ja menoministeri |
| --- | --- |
 Anker Jørgensenin II hallitus 26. helmikuuta 1977 – 30. elokuuta 1978  
Edeltäjä:  Svend Jakobsen
Seuraaja:  Anders Andersen
Tanskan julkisten töiden ministeri (liikenneministeri) ja saasteiden vastaisen taistelun ministeri (ympäristöministeri)
 Jens Otto Kragin III ja Anker Jørgensenin I hallitus 11. lokakuuta 1971 – 19. joulukuuta 1973  
Edeltäjä:  Ove Guldberg (julkisten töiden ministeri)
Seuraaja:  Kresten Damsgaard (julkisten töiden ministeri) Helge Nielsen (ympäristöministeri)
Kansankäräjäedustaja
 1966–1978  
Henkilötiedot
Syntynyt: 30. maaliskuuta 1937 (ikä 87) Frederiksberg, Tanska
Vanhemmat:  Viggo Kampmann (isä)
Tiedot
Puolue:  Sosiaalidemokraatit
Jens Kampmann (s. 30. maaliskuuta 1937 Frederiksberg) on tanskalainen sosiaalidemokraattinen poliitikko. Hän on istunut kansankäräjillä vuosina 1966–1978 ja toiminut Tanskan liikenne- ja ympäristöministerinä 1971–1973 sekä vero- ja menoministerinä 1977–1978.
Kampmannin isä Viggo Kampmann oli Tanskan pääministeri 1960–1962.
Aiheesta muualla

Jens Kampmann Tanskan kansankäräjien verkkosivuilla (tanskaksi)
Jimi Salonen

Jimi Salonen (s. 3. lokakuuta 1994) on suomalainen freestylehiihtäjä, joka kilpailee kumparelaskussa ja parikumpareissa. Hän on kotoisin Muuramesta, on opiskellut Rukan alppikoulussa ja edustaa Jyväskylän Freestyleseuraa.
Salonen sijoittui nuorten MM-kilpailujen kumparelaskussa neljänneksi Jyväskylässä 2011 sekä viidenneksi Valmalencossa 2013 ja 2014. Aikuisten MM-kilpailuissa hän oli parikumparelaskussa kahdeksas Vossissa 2013, neljästoista Kreischbergissa 2015 ja seitsemästoista Sierra Nevadassa 2017 sekä kumparelaskussa seitsemäs Deer Valleyssä 2019 ja kahdestoista 2017. Sotšin olympialaisissa 2014 hän sijoittui kumparelaskussa 18:nneksi ja Pyeongchangissa 2018 samassa lajissa 16:nneksi.
Salonen kilpaili maailmancupissa ensimmäisen kerran Rukalla joulukuussa 2011. Ensimmäiset maailmancupin pisteensä hän sai oltuaan 21:s Åren kumparelaskukilpailussa maaliskuussa 2012. Kymmenen parhaan joukkoon hän sijoittui ensimmäisen kerran oltuaan kuudes Calgaryn kumparelaskussa tammikuussa 2015. Ensimmäisen palkintosijansa hän saavutti oltuaan toinen Deer Valleyn parikumparelaskussa 6. helmikuuta 2016. Kumparelaskun maailmancupkilpailussa hän on ollut parhaimmillaan kolme kertaa neljäs: Deer Valleyssa helmikuussa 2016 sekä Rukalla joulukuussa 2018 ja 2021. Häm sijoittui kumparelaskun ja parikumpareiden yhteisessä maailmancupissa viidenneksi kaudella 2015–2016 ja kymmenenneksi kaudella 2018–2019.
Salonen on voittanut Euroopan cupin kumparelaskukilpailun La Rosieressa helmikuussa 2013 sekä Jyväskylässä kahdesti maaliskuussa 2016 ja kerran helmikuussa 2021. Parikumpareiden Euroopan cupin kilpailun hän voitti Jyväskylässä maaliskuussa 2017. Hän on sijoittunut Euroopan cupin kilpailuissa lisäksi viisi kertaa toiseksi ja kuusi kertaa kolmanneksi. Hän sijoittui kumparelaskun Euroopan cupin kokonaiskilpailussa neljänneksi kaudella 2011–2012.
Salonen on kumparelaskun suomenmestari vuodelta 2015. Tästä saavutuksesta hänet palkittiin Muuramen kunnan lahjoittamalla stipendillä. Parikumpareiden suomenmestaruuden hän voitti 2014 ja 2021.
Josh Gratton

| Josh Gratton |
| --- | --- |
 Gratton juhlimassa Calder Cupin voittoa vuonna 2005.
Henkilötiedot
Syntynyt: 9. syyskuuta 1982 (ikä 42) Brantford, Ontario
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  97 kg
Pelaajaura
Pääsarjaura:  2005–2019
Seurat:  Cincinnati Mighty Ducks (AHL)   San Diego Gulls (ECHL)   Philadelphia Phantoms (AHL)   Trenton Titans (ECHL)   Philadelphia Flyers (NHL)   Phoenix Coyotes (NHL)   San Antonio Rampage (AHL)   Hartford Wolf Pack (AHL)   Milwaukee Admirals (AHL)   Chicago Wolves (AHL)   HK Vitjaz (KHL)   Barys Astana (KHL)   Rødovre Mighty Bulls (DEN)   Kuban Krasnodar (VHL)   Saryarka Karaganda (VHL)   Manchester Monarchs (AHL)   Ässät (SM-liiga)   HC Kladno (CZE-2)   Épinal (FRA)   HC Nové Zámky (SVK)   Glasgow Clan (EIHL)   South Carolina Stingrays (ECHL)
Josh Gratton (s. 9. syyskuuta 1982) on kanadalainen entinen jääkiekkoilija. Hänen veljensä Brad ja serkkunsa Chris ja Danny Gratton ovat myös pelanneet jääkiekkoa ammatikseen. Gratton pelasi urallaan useassa eri liigassa ja maassa. AHL-liigan mestaruuden hän saavutti kausina 2004–2005 ja 2014–2015.
Ura

Gratton pelasi junioriurallaan kolmessa eri OHL-joukkueessa. Parhainta tulosta hän teki viimeisellä OHL-kaudellaan 2002–2003 Kingston Frontenacsissa. Grattonia ei kuitenkaan koskaan varattu NHL:ään, ja hän teki sopimuksen AHL-liigan Cincinnati Mighty Ducksin kanssa. Osan tulokaskaudestaan hän pelasi ECHL-liigassa Cinncinnatin farmijoukkueessa.
Philadelphia Flyers teki Grattonin kanssa sopimuksen kaudelle 2004–2005. Hän vietti koko kauden Flyersin farmijoukkueessa Philadelphia Phantomsissa, jossa hän voitti AHL-liigan mestaruuden. Seuraavalla kaudella Gratton pelasi ensimmäisen ottelunsa NHL:ssä, vaikkakin valtaosan kaudesta hän pelasi AHL-liigassa. Keväällä 2006 Flyers myi Grattonin Phoenix Coyotesiin vaihdossa Denis Gauthieriin. Gratton teki ensimmäisen maalinsa Coyotesissa 11. huhtikuuta 2006 Colorado Avalanchea vastaan.
Kauden 2006–2007 Gratton pelasi pääasiassa Coyotesissa, mutta seuraavalla kaudella hänellä oli vaikeuksia mahtua joukkueen kokoonpanoon ja hänet kaupattiinkin keväällä 2008 Fredrik Sjöströmin ja David LeNeveaun kanssa New York Rangersiin vaihdossa Marcel Hossaan ja Al Montoyaan. Tämän jälkeen Gratton pelasi Rangersin farmiseurassa Hartford Wolf Packissa. Grattonin sopimus päättyi tuohon kauteen, ja hän siirtyi vuoden sopimuksella kaudeksi 2008–2009 pelaamaan Nashville Predatorsiin. Peliaikaa hän sai vain farmijoukkueessa Milwaukee Admiralsissa, kunnes Philadelphia Flyers osti Grattonin takaisin vaihdossa Tim Ramholtiin.
Heinäkuussa 2009 Gratton teki yksivuotisen sopimuksen Atlanta Thrashersin kanssa, mutta pelasi vain seuran farmijoukkueessa Chicago Wolvesissa. Keväällä 2010 hän siirtyi Venäjän KHL-liigaan HK Vitjaziin. Gratton jatkoi Vitjazissa myös kauden 2010–2011. Gratton osallistui joukkotappeluun Avangard Omskia vastaan 10. joulukuuta 2010. Hän sai 15 ottelun pelikiellon. Kaudet 2011–2012 ja 2013–2014 Gratton pelasi Barys Astanassa. Kausien välissä hän edusti useampaa alasarjan joukkuetta.
Lokakuussa 2014 Gratton palasi Pohjois-Amerikkaan ensimmäisen kerran neljään vuoteen, kun teki kauden 2014–2015 alussa try out -sopimuksen AHL:ssä pelaavan Manchester Monarchsin kanssa. Gratton sai pelipaikan Manchesterissa ja pelasi kauden siellä.
Kauden 2015–2016 Gratton pelasi Porin Ässissä. Kauden aikana Gratton pääsi pelaamaan vain 37 ottelua saatuaan TPS:n maalivahti Teemu Lassilan mailan kasvoihinsa.
Tammikuussa 2017 Gratton sai loppukauden mittaisen sopimuksen Jaromir Jagrin omistamaan HC Kladnon joukkueeseen Tšekin toiselle sarjatasolle. Elokuussa 2017 julkaistiin Grattonin sopimus Ranskan liigan Épinalin joukkueeseen ja myöhemmin samalla kaudella hän pelasi kolme ottelua Slovakian liigan HC Nové Zámkyssa. Kaudella 2018–2019 Gratton edusti Britannian liigassa pelaavaa Glasgow Clania ja ECHL:n South Carolina Stingraysia.
Jeršov

| Jeršov Ершов |
| --- | --- |
Valtio:  Venäjä
Subjekti:  Saratovin alue
Piiri:  Jeršov
Hallinto:  
 – Hallinnon tyyppi:  Kaupunki
Pinta-ala:  
 – Kokonaispinta-ala:  21 km²
Väkiluku (2013):  20 927
 – Väestötiheys:  996,5 as./km²
Aikavyöhyke:  UTC+4 (MSK+1)
Infobox OKVirheellinen NIMI-arvo: 
Jeršov (ven. Ершо́в) on kaupunki Saratovin alueella Venäjällä. Se sijaitsee Malaja Uzen -joen yläjuoksulla 178 kilometriä Saratovista itään. Kaupunki on Jeršovin piirin keskus. Siellä risteytyvät Saratoviin, Oraliin ja Pugatšoviin johtavat rautatiet. Asukkaita on 20 900 henkeä (vuonna 2013).[lähde? ]
Jeršov on saanut alkunsa vuonna 1893 perustetusta asemataajamasta. Kaupunki siitä tuli vuonna 1963. Siellä on veturi- ja vaunuvarikko sekä elintarviketeollisuutta.
Aiheesta muualla

Jeršovin kaupungille omistettu sivusto (Arkistoitu – Internet Archive) (venäjäksi)
Hallinnollinen keskus: Saratov

Arkadak | Atkarsk | Balakovo | Balašov | Engels | Hvalynsk | Jeršov | Kalininsk | Krasnoarmeisk | Krasnyi Kut | Marks | Novouzensk | Petrovsk | Pugatšov | Rtištševo | Šihany | Volsk
Saratovin alue
Josh Gonner

| Josh Gonner> Henkilötiedot |
| --- | --- |
Koko nimi:  Josh Gonner
Syntynyt: 11. lokakuuta 1982 (ikä 41)
Kansalaisuus:   Yhdysvallat
Koripalloilija
Pelipaikka:  Pelintekijä/Heittävä takamies
Pituus:  188 cm
Paino:  86 kg
Nyk. joukkue:   Helsinki Seagulls
Sarja:  Koripallon I-divisioona
Pelaajaura
Seurajoukkueet
2003–2005 2006–2007 2007–2008 2008–2010 2010 2010–2012 2013-:   South Carolina Gamecocks  Texas Tycoons  Torpan Pojat  UU-Korihait  BC Balkan Botevgrad  Kouvot  Helsinki Seagulls
Josh Gonner (s. 11. lokakuuta 1982) on yhdysvaltalainen koripalloilija, joka edustaa nykyisin Helsinki Seagullsia.
Pelaajaura

Josh Gonner pelasi kaudet 2003–04 ja 2004–05 yliopistokoripalloa NCAA-sarjassa South Carolina Gamecocksin joukkueessa. Kauden 2006–07 hän pelasi Yhdysvalloissa ABA-liigaa Texas Tycoonsin joukkueessa. Suomeen Gonner tuli kaudeksi 2007–08 Korisliigaa pelaavaan Torpan Poikien joukkueeseen. Gonner pelasi runkosarjassa 39 ottelua, joissa pisteitä syntyi keskimäärin 18,2. Kaudella 2008–09 Gonner palkattiin UU-Korihaiden Korisliiga-joukkueeseen. Hän edusti seuraa kaksi kautta ja siirtyi kesällä 2010 Bulgarian liigassa pelanneeseen BC Balkan Botevgradiin. Gonner ei pelannut seurassa kuitenkaan koko kautta, vaan siirtyi joulukuussa 2010 Kouvoihin.
Muuta

Josh Gonnerin veli Dainmon Gonner on myös koripalloilija. Hän pelasi Suomessa kauden 2006–07 Kauhajoen Karhun joukkueessa Koripallon I-divisioonaa.
Joseph Wright

| Joseph Wright |
| --- | --- |
 Omakuva noin vuodelta 1780
Henkilötiedot
Syntynyt: 3. syyskuuta 1734 Derby
Kuollut: 29. elokuuta 1797 Derby
Kansalaisuus:  Britannia
Taiteilija
Ala:  taidemaalari
Taidesuuntaus:  romantiikka, uusklassismi
Joseph Wright (3. syyskuuta 1734 Derby – 29. elokuuta 1797 Derby) oli englantilainen maisema- ja muotokuvamaalari. Hän ystävystyi valistusajan englantilaisen sivistyneistön kanssa ja maalasi useita muotokuvia sen edustajista.
Wrightiä viehätti valon käsittely, ja hän maalasi useita ihmisryhmiä hämärässä tilassa, jota valaisi vain yksittäinen valonlähde kuvan keskiosassa. Wrightin tapa käsitellä valoa ja varjoa on saanut vaikutteita Rembrandtilta, mutta Wrightin aihevalinnat olivat omintakeisia: hän kuvitti valistusajan historiaa maalaten tieteellisiä kokeita, uusia laitteita ja teollisen vallankumouksen kärkinimien muotokuvia. Hän seurasi tieteellisiä luentoja ja maalasi kolme kuuluisaa luonnontieteisiin liittyvää teosta: Filosofi luennoi telluuriosta ( Philosopher giving that Lecture on the Orrery, in which a lamp is put in place of the Sun, 1765), Koe tyhjiöpumpulla (An Experiment on a Bird in the Air Pump, 1768) ja Alkemisti löytää fosforin (he Alchemist in Search of the Philosopher's Stone Discovers Phosphorus, 1771).
Wright oli Englannin Midlandsin alueen merkittävin taiteilija 1700-luvulla. Suuri kokoelma hänen teoksiaan on Derbyn kaupunginmuseossa.
Elämä ja tyyli

Wright syntyi Derbyssä, Englannin Midlandsiksi kutsutussa keskiosassa. Hännen isänsä oli lakimies. Nuori Joseph Wright kiinnostui muotokuvien piirtämisestä ja lähti noin 17-vuotiaana Lontooseen opiskelemaan Thomas Hudsonin johdolla. Palattuaan Derbyyn hän alkoi pian kasvattaa mainetta muotokuvamaalarina, ja sai tilauksia myös kaupungin ulkopuolelta.
Wrightin töitä oli ensimmäisen kerran esillä Lontoon taideseuran näyttelyssä vuonna 1765, kun taiteilija oli 31-vuotias. Yksi niistä oli Three Persons Viewing the Gladiator by Candlelight, joka kuvaa kolmea ihmistä kynttilänvalossa. Kynttilänvalon käyttäminen oli yhteistä sarjalle Wrightin tuon ajan maalauksia, jotka loivat Wrightille mainetta koko maassa.
Tuon ajan töiden, kuten Filosofi lampun valossa, tarkoissa yksityiskohdissa näkyy Wrightin hollantilaisilta laatukuvien maalareilta saamat vaikutteet, mutta valonhämyn eli chiaroscuron käsittely on ollut aikanaan radikaalia.
Wrightin teoksia on luokiteltu moneen tyylisuuntaan: hänen muotokuvansa edustavat realismia, maisemataulut kuten Ketunkolon tukkija romantiikkaa, Filosofi lampun valossa ja Miravan uusgoottilaista tyyliä ja eräitä sommitelmia, kuten Korinttilainen neito voisi kutsua romanttiseksi uusklassismiksi.
Wrightin aikana Midlands oli yksi teollistumisen keskeisiä alueita, ja hänen tuttavapiiriinsä kuului teollistumisen edelläkävijöitä kuten Richard Arkwright sekä ajan merkittäviä intellektuelleja kuten Darwinin isoisät, keramiikanvalmistusta kehittänyt Josiah Wedgwood ja luonnontutkija-runoilija Erasmus Darwin. Wright maalasi muotokuvia useista Lunar societyn jäsenistä. Heistä erityisen läheisiksi tulivat Darwin ja John Whitehurst, joka oli ammatiltaan kelloseppä mutta tutki geologiaa ja tulivuoria. Tulivuori-innostus tarttui Wrightiin, ja Italian matkansa aikana hän maalasi yli 30 kuvaa Vesuviuksesta. Whitehurstin vaikutus näkyy myös Telluurio-teoksessa.
Vuosina 1768–1771 Wright asui Liverpoolissa. Ei ole selvää, miksi hän muutti sinne, mutta on spekuloitu, että hän koki saavansa liian vähän arvostusta niin Lontoon taidepiireissä kuin kotikaupungissaan Derbyssä. Royal Academy oli perustettu vuonna 1768, eivätkä sen 30 perustajajäsentä pitäneet Wrightiä jäsenyyden arvoisena.
Wright matkusteli ja piirsi luonnoksia Italiassa vuosina 1773–1775. Hän näki Vesuviuksen purkautuvan, ja tutustui antiikin Rooman ja renessanssin rakennuksiin ja taiteeseen. 
Wright lähetti Vergiliuksen hautaa esittävän maalauksensa lahjaksi runoilija William Hayleylle, joka kirjoitti vastalahjaksi ylistävän runon Oodi Joseph Wrightille Derbystä.
Wright oli naimisissa ja sai kuusi lasta. Hän jäi leskeksi 1790, mutta jatkoi itse maalaamista viimeisiin vuosiinsa asti. Hän kuoli 1797 Derbyssä.
Lontoon Tate-galleriassa vuonna 1958 pidetyssä näyttelyssä Wrightiä nimitettiin maakuntasarjan taiteilijaksi, jonka tuotanto on kuitenkin monipuolinen ja työt omaperäisiä.
Teoksia > Valistusajan luonnontieteet

Monet Wrightin kuuluisimmista töistä kuvaavat tieteellisiä kokeita tai luentoja, kuten Filosofi luennoi telluuriosta, jossa luonnonfilosofi esittelee telluuriota, ja Koe tyhjiöpumpulla (1768). Telluurio-maalauksen kuva-aiheena on tieteellinen demonstraatio, jossa planeettakunnan malliin on laitettu lamppu auringon paikalle mahdollisesti auringonpimennyksen havainnollistamiseksi. Lampusta tuleva, osallistujien päälle lankeava valo voidaan käsittää myös valistusajan tapaan tiedon valon symboliksi. Maalauksen luennoija muistuttaa Isaac Newtonia sellaisena kuin Godfrey Kneller hänet maalasi.
Joseph Wrightin mestariteoksiin kuuluvat myös fosforin keksimistä kuvaava Alkemisti löytää fosforin sekä Intiaanin leski, josta nähdään, että päähinettä varten Wrightillä on ollut malli, mutta intiaanin käyttämien vaatteiden tilalle hän on kuvitellut uusklassismille tyypillisen viitan.
Filosofi luennoi telluuriosta, 1766.
Koe tyhjiöpumpulla, 1768.
Alkemisti löytää fosforin 1771.